Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako gaurkotasun handiko galdera, N-121-A errepideko desbideraketa seinaleztatzeko karteletan euskarari gaztelaniaren gaineko lehentasuna emateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Ana Beltrán Villalba andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Ayerdi lehendakariordeak 2018ko ekainaren 14ko Osoko Bilkuran ahoz erantzun dezan:

Zure Gobernuak ez al du uste bide-segurtasunari begira arrisku bat dela N-121-A errepideko desbideraketa seinaleztatzeko kartelak ele bitan jartzea, euskarari gaztelaniaren gaineko lehentasuna emanez?

Iruñean, 2018ko ekainaren 7an

Foru parlamentaria: Ana Beltrán Villalba